LIETUVOS RESPUBLIKOS KULTŪROS MINISTRO



Į S A K Y M A S

**DĖL LIETUVOS RESPUBLIKOS KULTŪROS MINISTRO 2004 METŲ GRUODŽIO 31 D. ĮSAKYMO Nr. ĮV-441 „DĖL VALSTYBĖS IR SAVIVALDYBIŲ KULTŪROS CENTRŲ KULTŪROS IR MENO DARBUOTOJŲ ATESTAVIMO NUOSTATŲ PATVIRTINIMO“ PAKEITIMO**

2010 m. birželio 9 d. Nr. ĮV-326

Vilnius

Įgyvendindamas Lietuvos Respublikos kultūros centrų įstatymo 4, 8, 11 ir 13 straipsnių pakeitimo įstatymo (Žin., 2010, Nr. [48-2282](https://www.e-tar.lt/portal/lt/legalAct/TAR.97BAC05B364B)) 5 straipsnio 4 dalį bei Lietuvos Respublikos biudžetinių įstaigų įstatymo pakeitimo įstatymo (Žin., 2010, Nr. [15-699](https://www.e-tar.lt/portal/lt/legalAct/TAR.03A6EC49D1B2)) 4 straipsnio 2 dalį:

1. P a k e i č i u Valstybės ir savivaldybių kultūros centrų kultūros ir meno darbuotojų atestavimo nuostatus, patvirtintus Lietuvos Respublikos kultūros ministro 2004 m. gruodžio 31 d. įsakymu Nr. ĮV-441 „Dėl Valstybės ir savivaldybių kultūros centrų kultūros ir meno darbuotojų atestavimo nuostatų patvirtinimo“ (Žin., 2005, Nr. [8-253](https://www.e-tar.lt/portal/lt/legalAct/TAR.31850AEC6A5F)):

1.1. išdėstau 2.2 punktą taip:

„2.2. antrasis atestavimo etapas – darbuotojo vertinimas, kurį atlieka kultūros centro steigėjo arba savininko teises ir pareigas įgyvendinančios institucijos dvejiems metams sudaryta nuolatinė Atestavimo komisija, susidedanti iš 5–7 narių, į kurios sudėtį įeina ir Kultūros ministerijos atstovai.“;

1.2. išdėstau 4 punktą taip:

„4. Kvalifikacinius testus tvirtina Atestacijos komisijos teikimu kultūros centro steigėjas arba savininko teises ir pareigas įgyvendinanti institucija, atsižvelgdama į kvalifikacinius reikalavimus, nustatytus atitinkamos pareigybės aprašyme.“;

1.3. išdėstau 5 punktą taip:

„5. Visi darbuotojai, išskyrus nurodytus šių nuostatų 8 punkte, atestuojami kas treji metai.“;

1.4. išdėstau 6 punktą taip:

„6. Steigėjo arba savininko teises ir pareigas įgyvendinančios institucijos nurodymu darbuotojams gali būti surengtas neeilinis atestavimas. Neeilinis atestavimas darbdavio arba jo įgalioto asmens (toliau – darbdavio), kultūros centro struktūrinių padalinių vadovų siūlymu skiriamas šiais atvejais:

6.1. kai darbuotojai labai gerai atlieka savo pareigas;

6.2. kai darbuotojai nepatenkinamai atlieka savo pareigas.“;

1.5. išdėstau 39 punktą taip:

„39. Atestuotasis darbuotojas, kuris nesutinka su Atestavimo komisijos sprendimu, per 5 darbo dienas nuo susipažinimo pasirašytinai su sprendimu dienos gali pateikti steigėjui arba savininko teises ir pareigas įgyvendinančiai institucijai apeliaciją.“

1.6. išdėstau 40 punktą taip:

„40. Steigėjui arba savininko teises ir pareigas įgyvendinančiai institucijai pateikus prašymą iš naujo apsvarstyti Atestavimo komisijos sprendimą, Atestavimo komisijos pirmininkas per 5 darbo dienas nuo steigėjo arba savininko sprendimo priėmimo dienos sušaukia neeilinį Atestavimo komisijos posėdį.“;

1.7. išdėstau 44 punktą taip:

„44. Atestavimo komisija kasmet iki sausio 15 d. pateikia steigėjui arba savininko teises ir pareigas įgyvendinančiai institucijai ataskaitą apie Atestavimo komisijos darbą ir atestavimo rezultatus.“

2. N u s t a t a u, kad šis įsakymas įsigalioja 2010 m. liepos 1 d.

Kultūros ministras Remigijus Vilkaitis